
NR. SC2013-15072/29.05.2013
REFERAT
privind instituirea dreptului de superficie al Municipiului Timişoara asupra terenului înscris
în CF nr. 433378 Timişoara, nr. top 433378 proprietatea Universităţii de Vest din Timişoara, 
în vederea construirii unui nou edificiu pentru Liceul “Nikolaus Lenau”.

Se propune spre analiză Comisiilor din cadrul Consiliului Local al Municipiului Timişoara, Hotărârea nr. 8/30.10.2008, completată cu Hotărârea nr. 17/20.02.2013 a Senatului U.V.T. prin care a fost aprobată atribuirea în folosinţă gratuită către Primăria Timişoara a suprafeţei totale de 4505 mp. teren înscris în CF nr. 433378 Timişoara, nr. top 433378 proprietatea Universităţii de Vest din Timişoara.

 Terenul pentru care s-au emis Hotărârile Senatului Universităţii de Vest nr. 8/30.10.2008 şi 17/20.02.2013 este înscris în CF nr. 433378 Timişoara, în suprafaţă de 4505 mp. şi va fi folosit în vederea construirii unui nou edificiu pentru Liceul “Nikolaus Lenau” şi a trotuarelor aferente viitoarei clădiri.
Biroul Tehnic din cadrul Direcţiei Instituţii Şcolare, Medicale, Sportive şi Culturale a promovat Referatul de necesitate şi oportunitate nr. SC2013-9126/08.04.2013 privind includerea în programul de investiţii a studiului de fezabilitate pentru obiectivul Liceul “Nikolaus Lenu”, întrucât clădirea din P-ţa Unirii nr. 7 în care îşi desfăşoară în prezent activitatea Liceul Lenau a fost retrocedată conform Legii nr. 247/2004.
Realizarea Studiului de Fezabilitate, Proiectul Tehnic de execuţie şi procedurile legate de execuţia lucrărilor de construire a  noului edificiu pentru Liceul “Nikolaus Lenau” întră în sarcina Direcţiei Instituţii Şcolare, Medicale, Sportive şi Culturale. 

În baza alin. 1 şi alin. 2 art. 693 Cod Civil şi după analizarea datelor prezentate mai sus, de către comisiile Consiliului Local al Municipiului Timişoara şi avizarea instituirii în favoarea Municipiului Timişoara a superficiei asupra terenului înscris în CF nr. 433378 Timişoara, nr. top 433378 proprietatea Universităţii de Vest din Timişoara în suprafaţă totală de 4505 mp., în conformitate cu Hotărârea nr. 8/30.10.2008, completată cu Hotărârea nr. 17/20.02.2013  a Senatului Universităţii de Vest din Timişoara.

